Harrison Messenger

Harrison Messenger (født 12. desember 2003) er en newzealandsk alpinist, som representerer klubben Wanaka Ski & Snowsports Club.

Idrettskarriere

Sesongen 2019/20 
Messenger deltok i sitt første FIS-renn i august 2019, da han kom på fjerdeplass i storslalåm under det newzealandske mesterskapet i alpint i 2019. Han deltok i flere renn i Australia/New Zealand cup i alpint 2019/20, og fikk 19.-plass i super-G i august som beste enkeltresultat. Han kom på 65.-plass totalt med 12 poeng i denne kontinentalcupen denne sesongen. Under det newzealandske juniormesterskapet i alpint fikk han sølv i slalåm, bak Sam Hadley.

Han deltok i alpint under Vinter-OL for ungdom 2020. Der kom han på 34.-plass i super-G, der Adam Hofstedt fra Sverige vant. I den påfølgende kombinasjonsslalåmen kjørte han seg opp til 23.-plass i kombinasjonen. I storslalåm og slalåm kjørte han ut.

Referanser

Eksterne lenker 
 
  Profil hos Vinter-OL for ungdom 2020

Newzealandske alpinister
Deltakere under Vinter-OL for ungdom 2020